สโคลส์ วิเคราะห์กองกลางผีแดง เกมพ่ายวัตฟอร์ด
-3,สำนักข่าวต่างประเทศรายงานวันที่ 18 ก.ย. ว่า พอล สโคลส์ อดีตกองกลางทีม ปิศาจแดง แมนเชสเตอร์ ยูไนเต็ด ออกมาวิเคราะห์เจาะลึกถึงตำแหน่งของกองกลางทีมปิศาจแดง หลังบุกไปแพ้ แตนอาละวาด วัตฟอร์ด 1-3 ในศึกพรีเมียร์ลีก อังกฤษ เมื่อช่วงค่ำวันอาทิตย์ที่ผ่านมา,แมนเชสเตอร์ ยูไนเต็ด พลาดท่าแพ้ วัตฟอร์ด ไป 1-3 ทำให้พวกเขาแพ้มา 3 นัดติดต่อกันรวมทุกรายการ หลังก่อนหน้านี้แพ้แมนเชสเตอร์ ซิตี้ ในเกมลีก และแพ้เฟเยนูร์ด ในเกมยูโรปาลีก ซึ่งหลังจบเกมที่แพ้วัตฟอร์ด พอล สโคลส์ ในฐานะอดีตมิดฟิลด์ระดับตำนานแห่งถิ่นโอลด์ แทรฟเฟิร์ด ก็ออกมาพูดถึงตำแหน่งกองกลางของอดีตต้นสังกัด,ผมคิดว่าเฟลไลนีก็ทำได้โอเคนะในวันนี้ เขาทำหน้าที่ได้ดีในตรงนั้น แต่ผมคิดว่าถ้าคุณคือแมนเชสเตอร์ ยูไนเต็ด คุณต้องการมากกว่านั้น คุณต้องการใครสักคนที่สามารถจะช่วยหยุดบอลด้วยเช่นกัน ใครสักคนที่ตัดบอลจากฝั่งตรงข้ามได้ แต่ก็ยังสามารถควบคุมเกมได้ดี พาบอลไปขึ้นหน้าและจ่ายบอลขึ้นหน้า ผมไม่เข้าใจว่าทำไมไมเคิล คาร์ริก ถึงอยู่ที่นี่ เขาดูเหมือนจะย้ายออกจากทีมไปในปีก่อนและเขาก็ไม่ได้มีส่วนร่วมแม้แต่นาทีเดียวในฤดูกาล นี้  ผมก็ไม่รู้เลยว่าเขาทำอะไรบ้าง ส่วน ชไวน์สไตเกอร์ นั้นโค้ชก็ไม่ต้องการใช้งานเขา ผมคิดว่าพวกเขาต้องหาเพลย์เมกเกอร์เข้ามา และท้ายที่สุดคุณคือแมนเชสเตอร์ ยูไนเต็ดและคุณมาเจอกับวัตฟอร์ด คุณไม่ได้ไปเจออาร์เซนอล สโคลส์ กล่าว
พอล สโคลส์ อดีตมิดฟิลด์ทีมแมนเชสเตอร์ ยูไนเต็ด ออกมาวิเคราะห์เจาะลึกถึงตำแหน่งกองกลางของทีมปิศาจแดง หลังบุกไปแพ้ วัตฟอร์ด 1-3
พรีเมียร์ลีก,วัตฟอร์ด,แมนเชสเตอร์ ยูไนเต็ด,พอล สโคลส์,ข่าวกีฬา,ข่าว,ไทยรัฐออนไลน์